ไมโครซอฟท์ โชว์ฟีเจอร์ Continuum บนลูเมีย 950 และ 950 XL ในงานโมบายเอ็กซ์โป 2016
ภาพ: Microsoft Lumia 950 และ 950 XL,ไมโครซอฟท์ ส่งสมาร์ทโฟนรุ่นล่าสุดสเปกระดับพรีเมียม Lumia 950 และ 950 XL ขายในงาน Thailand Mobile Expo 2016 โชว์ฟีเจอร์ Continuum บนระบบปฏิบัติการวินโดวส์ 10 ชูประสิทธิภาพการทำงานได้ราวเครื่องพีซี เชื่อมต่ออุปกรณ์ได้หลากหลาย, ,ไมโครซอฟท์ แนะนำสมาร์ทโฟนสเปกระดับพรีเมียมรุ่นล่าสุด Lumia 950 และ Lumia 950 XL ที่จะมอบประสบการณ์ การใช้งานวินโดวส์ 10 บนโทรศัพท์มือถือได้อย่างเต็มรูปแบบ โดยสมาร์ทโฟน Lumia 950 และ 950 XL นำเสนอประสบการณ์วินโดวส์ 10 อย่างเต็มรูปแบบด้วยหน้าจอขนาดใหญ่ กล้องหลังความละเอียด 20 ล้านพิกเซล กล้องหน้าความละเอียด 5 ล้านพิกเซล พร้อมด้วยประสิทธิภาพการทำงานดั่งเครื่องพีซีผ่านฟีเจอร์ Continuum คุณสามารถเปลี่ยนโทรศัพท์ของคุณให้กลายเป็นโปรเจกเตอร์ขึ้นจอใหญ่หรืออุปกรณ์ทำงานที่เปี่ยมประสิทธิภาพได้ด้วยอุปกรณ์เสริม Microsoft Display Dock ซึ่งใช้เชื่อมต่อสมาร์ทโฟนเข้ากับทีวีหรือจอมอนิเตอร์ จึงสามารถเรียกใช้งานแอพต่างๆ และรับชมคอนเทนต์ได้อย่างเต็มตาบนหน้าจอขนาดใหญ่กว่า,เมื่อเชื่อมต่อกับคีย์บอร์ดและเม้าส์ สมาร์ทโฟนจะทำงานได้คล่องตัวไม่แพ้เครื่องพีซี ไม่ว่าผู้ใช้งานจะต้องการสร้างและแก้ไขเอกสารบนโปรแกรม Office รับ-ส่งอีเมล หรือแม้กระทั่งส่งข้อความพูดคุยกันด้วยคีย์บอร์ด แทนที่จะต้องพึ่งพาทัชสกรีนของโทรศัพท์เพียงอย่างเดียว นอกจากนี้ยังสามารถใช้งานสมาร์ทโฟนได้เสมือนทัชแพด เพื่อการควบคุมแอพบนจอใหญ่ ทั้งยังหมดกังวลว่างานที่ทำจะสูญหายระหว่างทาง เนื่องจากข้อมูลทุกอย่างได้ถูกบันทึกไว้บนโทรศัพท์เรียบร้อยแล้ว หรือแม้แต่ในช่วงเวลาพักผ่อน คุณสามารถเพลิดเพลินไปกับการชมวิดีโอ รูปภาพ หรือเล่นอินเทอร์เน็ตบนหน้าจอขนาดใหญ่ โดยที่ยังสามารถใช้งานโทรศัพท์มือถือได้ตามปกติ แม้ขณะเชื่อมต่อเข้ากับหน้าจออื่นอยู่, ,กล้องถ่ายรูปด้านหลังความละเอียด 20 ล้านพิกเซล พร้อมเทคโนโลยี PureView และไฟแฟลช LED โทนสีธรรมชาติจำนวน 3 ดวง รองรับการถ่ายวิดีโอระดับ 4K ช่วยให้ผู้ใช้งานบันทึกภาพได้อย่างคมชัดสูงสุด ทั้งยังนำภาพและวิดีโอเหล่านี้มาใช้ในเอกสารการทำงานของคุณได้อย่างสะดวก สบาย ทุกที่ ทุกเวลา พร้อมอุ่นใจกับความปลอดภัยขั้นสูงสุดด้วย Windows Hello ที่ใช้เทคโนโลยีสแกนม่านตาสุดล้ำสมัย ปลดล็อกหน้าจอได้เพียงแค่มองที่หน้าจอเท่านั้น นอกจากนี้ ยังมีสมาร์ทโฟน Lumia 550 ตัวใหม่ที่รองรับเครือข่าย 4G LTE พร้อมระบบปฏิบัติการวินโดวส์ 10 ในราคาที่ใครๆ ก็เอื้อมถึงได้ ในราคาเพียง 4 พันกลางๆ , ,พร้อมจำหน่ายที่ บูธตัวแทนจำหน่ายชั้นนำ (IT City, Jaymart หรือ TG Fone) ภายในงาน Thailand Mobile Expo 2016 ที่ เพลนนารี ฮอลล์ ศูนย์ประชุมแห่งชาติสิริกิติ์ วันที่ 11-14 ก.พ.2559 สำหรับ Lumia 950 (จอ 5.2 นิ้ว ราคา 20,700 บาท) หรือ Lumia 950 XL (จอ 5.7 นิ้ว ราคา 23,300 บาท) ภายในงานจะได้รับของแถมสุดพิเศษ ได้แก่ การ์ดหน่วยความจำขนาด 32GB หรือ 64GB ฟิล์มกันรอย แบตเตอรี่สำรอง หรือไม้เซลฟี่ ทั้งนี้ ของแถมอาจแตกต่างกันไปตามแต่ละตัวแทนจำหน่าย รวมทั้งในงานนี้ ยังสามารถเลือกโปรแกรมผ่อนชำระ 0% ได้นานถึง 10 เดือนอีกด้วย.
ไมโครซอฟท์ ส่งสมาร์ทโฟนรุ่นล่าสุดสเปกระดับพรีเมียม Lumia 950 และ 950 XL ขายในงาน Thailand Mobile Expo 2016 โชว์ฟีเจอร์ Continuum บนระบบปฏิบัติการวินโดวส์ 10 ชูประสิทธิภาพการทำงานได้ราวเครื่องพีซี เชื่อมต่ออุปกรณ์ได้หลากหลาย
Thailand Mobile Expo 2016,สมาร์ทโฟน,ไมโครซอฟท์,สมาร์ทโฟน 4G,Lumia 950,Lumia 950 XL,วินโดวส์ 10,Lumia 550,Continuum,สมาร์ทโฟนพรีเมี่ยม,ข่าวไอที,ข่าว,ไทยรัฐออนไลน์